SL Uradni list Evropske unije C 282/3

Poročilo Komisije o obsevanju živil za leto 2006

(2008/C 282/04)

POVZETEK

V skladu s členom 7(3) Direktive 1999/2/ES Evropskega parlamenta in Sveta z dne 22. februarja 1999 o približevanju zakonodaje držav članic o živilih in živilskih sestavinah, obsevanih z ionizirajočim sevanjem (1), morajo države članice Komisiji vsako leto predložiti:

— rezultate pregledov objektov za ionizirajoče obsevanje, zlasti kar zadeva skupine in količine obsevanih proizvodov in uporabljenih doz, ter

— rezultate pregledov v fazi trženja proizvodov in postopke za ugotavljanje obsevanosti živil.

Leta 2006 so bili objekti za obsevanje odobreni v 10 državah članicah. Vse te države članice so predložile zahtevane informacije v zvezi s skupinami obsevanih živil, količinami ali dozami. V Evropski uniji je bilo v letu 2006 obsevanih 15 058 ton živil.

18 držav članic je poročalo o pregledih živil, danih na trg. Leta 2006 je bilo skupno pregledanih 6 386 vzorcev. Za 3,3 % proizvodov na trgu je bilo ugotovljeno, da so bili nezakonito obsevani in/ali neoznačeni.

Kršitve so razporejene neenakomerno po skupinah proizvodov. Skupini proizvodov, v katerih je bilo ugotovljenih relativno največ proizvodov, ki ne izpolnjujejo zahtev, sta prehranska dopolnila (v Nemčiji, na Finskem in v Združenem kraljestvu) ter juhe in omake (v Nemčiji). Število proizvodov v skupini „prigrizki iz azijskih rezancev“, ki ne izpolnjujejo zahtev, se je v Nemčiji bistveno zmanjšalo (s 37 % v letu 2005 na 5 % v letu 2006).

Razlike med državami članicami v zvezi z rezultati pregledov je mogoče delno pojasniti z izbiro vzorcev in uspešnostjo uporabljenih analitskih metod.

1. PRAVNA PODLAGA IN OZADJE

V skladu s členom 7(3) Direktive 1999/2/ES morajo države članice Komisiji vsako leto predložiti:

— rezultate pregledov objektov za ionizirajoče obsevanje, zlasti kar zadeva skupine in količine obsevanih proizvodov in uporabljenih doz, ter

— rezultate pregledov v fazi trženja proizvodov in postopke za ugotavljanje obsevanosti živil.

Komisija objavi rezultate v letnih poročilih v Uradnem listu Evropske unije.

To poročilo zajema obdobje od 1. januarja 2006 do 31. decembra 2006.

Informacije o splošnih vidikih obsevanja živil so na voljo na spletni strani Generalnega direktorata Evropske komisije za zdravje in potrošnike (2).

1.1 Objekti za obsevanje

V skladu s členom 3(2) Direktive 1999/2/ES se lahko živila obsevajo le v odobrenih objektih za obsevanje. Objekte v EU odobrijo pristojni organi držav članic (2). Države članice morajo Komisijo obvestiti o odobrenih objektih za obsevanje (člen 7(1)).

Seznam odobrenih objektov v državah članicah je objavila Komisija (3).

1.2 Obsevana živila

Obsevanje posušenih aromatičnih zelišč, začimb in vrtnih zelišč v EU je dovoljeno (Direktiva 1999/3/ES Evropskega parlamenta in Sveta z dne 22. februarja 1999 o izdelavi seznama Skupnosti za živila in živilske sestavine, obsevane z ionizirajočim sevanjem (4)). Poleg tega je 7 držav članic sporočilo, da ohranjajo nacionalna dovoljenja za nekatera živila v skladu s členom 4(4) Direktive 1999/2/ES. Seznam nacionalnih dovoljenj je objavila Komisija (5).

V skladu s členom 6 Direktive 1999/2/ES morajo biti vsa obsevana živila ali obsevane živilske sestavine označene z besedami „obsevano“ ali „obsevano z ionizirajočim sevanjem“.

Za pravilno označevanje ali odkrivanje nedovoljenih proizvodov je Evropski odbor za standardizacijo (CEN) standardiziral več analitskih metod v skladu z nalogami in pooblastili, ki mu jih je podelila Evropska komisija.

2. REZULTATI PREGLEDOV OBJEKTOV ZA IONIZIRAJOČE OBSEVANJE

Podrobnosti o objektih v državah članicah so na voljo na spletni strani Komisije:

http://europa.eu.int/comm/food/food/biosafety/irradiation/approved_facilities_en.pdf

Države članice so predložile naslednje informacije:

2.1 Belgija

Inšpekcijski pregledi, ki so jih izvedli pristojni organi leta 2006, so potrdili skladnost objekta za obsevanje Sterigenics S.A. z zahtevami Direktive 1999/2/ES.

V naslednji preglednici so navedeni podatki o skupinah in količinah živil, obsevanih v tem objektu leta 2006.

Živilo Količina (t) Žabji kraki 2 784,3 Ribe in mehkužci 504,4 Zelišča in začimbe 433,2 Perutnina 295,5 Meso 224,6 Jajca v prahu 167,2 Zelenjava 73,2 Dehidrirana kri 30,0 Arabski gumi 17,7 Sušeno sadje 1,1 Drugo 949,4 Skupaj 5 480,6

2.2 Češka republika

Inšpekcijski pregledi, ki so jih izvedli pristojni organi leta 2006, so potrdili skladnost objekta za obsevanje Artim spol.s.r.o. z zahtevami Direktive 1999/2/ES.

V naslednji preglednici so prikazane skupine in količine živil, obsevanih v tem objektu leta 2006.

Živilo Količina (t) Skupna povprečna absorbirana doza obsevanja (kGy) Posušena aromatična zelišča, začimbe in vrtna zelišča 79,5 5–10 Skupaj 79,5

2.3 Nemčija

Med poročevalnim obdobjem je bilo v Nemčiji odobrenih pet objektov za obsevanje:

(a) Gamma Service Produktbestrahlung GmbH, Radeberg

Inšpekcijski pregledi, ki so jih izvedli pristojni organi leta 2006, so potrdili skladnost objekta za obsevanje z zahtevami Direktive 1999/2/ES.

V naslednji preglednici so prikazane skupine in količine živil, obsevanih v tem objektu leta 2006.

Živilo Količina (t) Povprečna absorbirana doza (kGy) Začimbe in zelišča 168,7 <10 Posušena zelenjava 69,3 <10 Skupaj 238,0

V tretje države je bilo izvoženo 71,3 tone obsevanih živil.

(b) BGS/Beta-Gamma Service GmbH & Co. KG, Wiehl

Inšpekcijski pregledi, ki so jih izvedli pristojni organi leta 2006, so potrdili skladnost obeh objektov za obsevanje z zahtevami Direktive 1999/2/ES.

V naslednji preglednici so prikazane skupine in količine živil, obsevanih v tem objektu leta 2006.

Živilo Količina (t) Povprečna absorbirana doza (kGy) Začimbe in zelišča 4,5 4–10 Sveža zelenjava 3,4 6–10 Posušena zelenjava 9,9 6–9 Skupaj 17,8

Vsa obsevana živila so bila izvožena v tretje države.

(c) Isotron Deutschland GmbH, Allershausen

Inšpekcijski pregledi, ki so jih izvedli pristojni organi leta 2006, so potrdili skladnost objekta za obsevanje z zahtevami Direktive 1999/2/ES.

V naslednji preglednici so prikazane skupine in količine živil, obsevanih v tem objektu leta 2006.

Živilo Količina (t) Povprečna absorbirana doza (kGy) Začimbe in zelišča 64,3 5–10 Zelenjava 18,9 10 Skupaj 83,2

Vsa obsevana živila so bila izvožena v tretje države.

(d) Beta-Gamma-Service GmbH & Co. KG, Bruchsal

V tem objektu leta 2006 živila niso bila obsevana.

2.4 Španija

V Španiji sta odobrena dva objekta za obsevanje živil.

(a) Ionmed Esterilización, S.A.

Inšpekcijski pregledi, ki so jih izvedli pristojni organi leta 2006, so potrdili skladnost objekta za obsevanje z zahtevami Direktive 1999/2/ES.

V naslednji preglednici so prikazane skupine in količine živil, obsevanih v tem objektu leta 2006.

Živilo Količina (t) Povprečna absorbirana doza (kGy) Posušena aromatična zelišča, začimbe in vrtna zelišča 290,6 <10

(b) Aragogamma, S.A.

V tem objektu leta 2006 živila niso bila obsevana.

2.5 Francija

V Franciji je odobrenih šest objektov za obsevanje živil. Inšpekcijski pregledi, ki so jih izvedli pristojni organi leta 2006, so potrdili skladnost 4 objektov za obsevanje z zahtevami Direktive 1999/2/ES. Pri dveh objektih za obsevanje so imeli pristojni organi pripombe glede registracije, stanja proizvodov pred obsevanjem in merjenja doz sevanja.

V naslednji preglednici so prikazane skupine in količine živil, obsevanih v teh objektih leta 2006.

Živilo Količina (t) Povprečna absorbirana doza (kGy) Zelišča, začimbe in posušena zelenjava 110 10 Arabski gumi 149 3 Perutnina 1 780 5 Zamrznjeni žabji kraki 965 5 Skupaj 3 004

2.6 Madžarska

Uradni inšpekcijski pregled, ki ga je izvedel pristojni organ leta 2006, je potrdil skladnost objekta za obsevanje Agroster Besugárzó Rt. (Jászberényi út 5, Budimpešta) z zahtevami Direktive 1999/2/ES.

V naslednji preglednici so prikazane skupine in količine živil, obsevanih v tem objektu leta 2006.

Živilo Količina (t) Povprečna absorbirana doza (kGy) Začimbe, pekoče paprike 36,3 4–8 Dehidrirani proizvodi 13,6 3–6 Zelišča 75,0 3–8 Skupaj 124,9

2.7 Italija

V Italiji je odobren en objekt za obsevanje živil. Pristojni organ je potrdil skladnost objekta za obsevanje Gammarad Italia SpA z zahtevami Direktive 1999/2/ES.

V naslednji preglednici so prikazane skupine in količine živil, obsevanih v tem objektu leta 2006.

Živilo Količina (t) Povprečna absorbirana doza (kGy) Posušena aromatična zelišča in rastlinske začimbe 2,4 9 Skupaj 2,4

2.8 Nizozemska

Isotron NL je leta 2006 v svojih dveh proizvodnih objektih v mestih Ede in Etten-Leur obseval naslednje izdelke. Številke pomenijo število kartonov s povprečno težo 800 kg in povprečno prostornino 2 m3. Postavka „živila“ se nanaša na proizvode, ki se lahko obsevajo v namembni državi.

Št. kartonov v kraju Ede Št. kartonov v kraju Etten-Leur Začimbe/zelišča 1 175 242 Dehidrirana zelenjava 404 1 691 Perutninsko meso (zamrznjeno) 217 5 Škampi (ohlajeni) 36 Škampi (zamrznjeni) 65 0 Deli žab 216 84 Jajčni beljak (ohlajen) 160 0 Živila (6) 670 1 353 Vzorci živil 47 2 Skupaj 3 023 3 377

Leta 2006 je bilo skupno število obsevanih kartonov na Nizozemskem 3 023 + 3 377 = 6 400, kar pomeni 5 120 ton živilskih proizvodov.

2.9 Poljska

Na Poljskem sta odobrena dva objekta za obsevanje živil.

V naslednjih dveh preglednicah so prikazane skupine in količine živil, obsevanih v teh objektih leta 2006.

Inštitut za jedrsko kemijo in tehnologijo, Varšava

Živilo Količina (t) Povprečna absorbirana doza (kGy) Suhe začimbe, sušena aromatizirana zelišča, rastlinske začimbe 616,7 5–10

Inštitut za uporabno radiacijsko kemijo, Tehnična univerza v Lodžu

Živilo Količina (t) Povprečna absorbirana doza (kGy) Začimbe 0,45 7–10 Skupaj 0,45

2.10 Združeno kraljestvo

V Združenem kraljestvu je odobren en objekt za obsevanje živil.

V tem objektu v skladu z dovoljenjem iz leta 2006 živila niso bila obsevana.

2.11 Povzetek za EU

Objekti, odobreni v skladu s členom 7(2) Direktive 1999/2/ES, so v desetih državah članicah.

Devet držav članic je Komisiji predložilo rezultate pregledov objektov za obsevanje in podatke o količini obsevanih živil.

3. REZULTATI PREGLEDOV V FAZI TRŽENJA PROIZVODOV IN POSTOPKI ZA UGOTAVLJANJE OBSEVANOSTI ŽIVIL

Države članice so predložile naslednje informacije:

3.1 Avstrija

V zvezi z ionizirajočim obsevanjem je bilo pregledanih 138 vzorcev, od katerih nobeden ni bil obsevan.

Analizirana živila Število analiziranih vzorcev: 138 Uporabljena metoda CEN Rezultat: neobsevani Rezultat: obsevani, nepravilno označeni Bazilika 3 0 EN 1788/EN 13751 Origano 10 0 EN 1788/EN 13751 Majaron 4 0 EN 1788/EN 13751 Paprika 10 0 EN 1788/EN 13751 Poper 14 0 EN 1788/EN 13751 Rožmarin 3 0 EN 1788/EN 13751 Timijan 5 0 EN 1788/EN 13751 Zeliščni čaj 51 0 EN 1788/EN 13751 Piščanec 19 0 EN 1786 Puran 6 0 EN 1786 Raca 10 0 EN 1786 Gos 3 0 EN 1786 Skupaj 138 0 Skupaj v % analiziranih vzorcev 100 0

3.2 Belgija

Skupaj je bilo analiziranih 100 vzorcev, od katerih je bil eden obsevan.

Analizirana živila Število analiziranih vzorcev: 100 Uporabljena metoda CEN Rezultat: neobsevani Rezultat: obsevani, nepravilno označeni (poreklo) Začimbe 9 0 EN 1788 Sušeno sadje in posušena zelenjava 21 0 EN 1788 Sveže jagode 11 0 EN 1788 Prehranska dopolnila 17 1 Škampi 22 0 EN 1788 Raki in mehkužci 19 0 EN 1788 Skupaj 99 1 Skupaj v % analiziranih vzorcev 99 1

3.3 Ciper

Na Cipru leta 2006 ni bilo analitskih pregledov obsevanosti živil v fazi trženja.

3.4 Češka republika

Skupaj je bilo analiziranih 115 vzorcev, od katerih so bili 4 obsevani in nepravilno označeni.

Analizirana živila Število analiziranih vzorcev: 115 Uporabljena metoda CEN Rezultat: neobsevani Rezultat: obsevani, nepravilno označeni Začimbe 22 0 EN 1788 Zeliščni čaj 13 1 EN 1788 Prehranska dopolnila 7 2 (7) EN 1788 Instant rezanci 9 1 (8) EN 1788 Sveže sadje 30 0 EN 1788/EN 1785 Perutnina 15 0 EN 1785 Ribe in mehkužci 12 0 EN 1785 Škampi 3 0 EN 1785 Skupaj 111 4 Skupaj v % analiziranih vzorcev 96,5 3,5

3.5 Nemčija

Skupaj je bilo pregledanih 4 137 vzorcev, od katerih je bilo 71 obsevanih; 5 od 71 obsevanih vzorcev je izpolnjevalo zahteve, 66, tj. 1,6 %, pa ne:

— 23 vzorcev je spadalo med živila, ki so odobrena za obsevanje, a so bili nepravilno označeni,

— 41 vzorcev je spadalo v skupine živil, ki niso odobrene za obsevanje, in poleg tega tudi niso bili označeni,

— 2 vzorca sta imela oznako, da sta obsevana, vendar sta spadala med živila, ki niso odobrena za obsevanje.

Skupini živil z najvišjim odstotkom vzorcev, ki ne izpolnjujejo zahtev, sta bili prehranska dopolnila (11 %) ter juhe in omake (9 %). Število proizvodov v skupini „prigrizki iz azijskih rezancev, prigrizki za zabave, pica, prigrizki za gledanje televizije“, ki ne izpolnjujejo zahtev, se je v Nemčiji bistveno zmanjšalo (s 37 % v letu 2005 na 5 % v letu 2006).

Analizirana živila Število analiziranih vzorcev: 4 137 Uporabljena metoda CEN Rezultat: neobsevani Rezultat: obsevani, vendar obsevanje ni bilo odobreno, in/ali nepravilno označeni Mleko/mlečni proizvodi 41 0 EN 1375; EN 1784; EN 1785; EN 1787; EN 1788 Zeliščni sir 58 0 EN 1787; EN 1788; EN 1788 mod.; EN 13751 Zeliščno maslo 29 0 EN 1787; EN 1788 Jajca, jajčni izdelki 6 0 EN 1784 Meso (vključno z zamrznjenim mesom, razen perutnine in divjačine) 18 0 EN 1784; EN 1786 Mesni izdelki (razen klobas) 39 0 EN 1784; EN 1786 Klobase 58 0 EN 1784; EN 1786; EN 1787; EN 1788 Perutnina 141 0 EN 1784 mod.; EN 1786 Divjačina 12 0 EN 1784; EN 1786 Ribe in ribiški proizvodi 140 0 L 00.00 41 ESR; EN 1784 sprem., EN 1786; EN 1788 Raki, mehkužci, školjke in druge vodne živali, vključno z njihovimi proizvodi 258 4 EN 1786; ASU v skladu s § 64 LFGB L 12.01; EN 13751; § 64 LFGB L 53.00–3, L 00.00–42 Stročnice 47 0 EN 1787, EN 1788 Juhe, omake 175 18 EN 1375, EN 1784; EN 1785; EN 1787; EN 1788; PSL, EN 13751 Žita in žitni proizvodi 34 0 EN 13708; § 64 L 00.00–43, EN 1787; EN 1788 Oljna semena 52 0 EN 1784; EN 1788 Orehi 102 0 EN 1375; EN 1784; EN 1784 mod.; EN 1787; EN 1788 Krompir, deli rastlin z visoko vsebnostjo škroba 56 0 EN 13751; EN 1788 Sveža zelenjava, solata 72 0 EN 13708; EN 13751; EN 1787; EN 1788 Posušena zelenjava, zelenjavni proizvodi 78 2 EN 13751; EN 1787; EN 1788 Gobe, sveže 18 0 EN 1788; EN 1375 Gobe, sušene, ali proizvodi iz gob 199 5 EN 13708; EN 13751; EN 1787; EN 1788 Sveže sadje 109 0 EN 1787; EN 1788; EN 1784 Sušeno sadje ali proizvodi iz sadja 200 0 EN 13708; EN 13751; EN 1787; EN 1788 Kakav v prahu 11 0 Nepražena kava 5 EN 13751, EN 1788 Čaji, čaju podobni proizvodi 431 3 EN 13708; EN 13751; EN 1787; EN 1788, § 64 L 00.00-43 Pripravljeni obroki 21 0 EN 13751; EN 1786; EN 1787; EN 1788 Začimbe, vključno s pripravki in začimbno soljo 1 339 16 EN 13751; EN 1784; EN 1787; EN 1788 PSL, § 64 L 00.00–43 Zelišča 84 0 EN 13751, EN 1787, EN 1788 Sušeni pripravljeni obroki 43 1 EN 13751; EN 1787; EN 1788, § 64 L 00.00–43 Prigrizki iz azijskih rezancev, prigrizki za zabave, pica, prigrizki za gledanje televizije 82 4 EN 1788; PSL Prehranska dopolnila 87 11 EN 13751; EN 13708, EN 1787; EN 1788; § 64 L 00.00-43 Drugo 21 1 EN 13751; EN 1787; EN 1788 Skupaj 4 066 66 Skupaj v % analiziranih vzorcev 98,4 1,6

5 vzorcev je bilo obsevanih in so izpolnjevali zahteve direktiv EU, in sicer 2 vzorca iz skupine živil „Raki, mehkužci, školjke in druge vodne živali, vključno z njihovimi proizvodi“ ter 3 vzorci iz skupine živil „Juhe in omake“.

3.6 Danska

Na Danskem leta 2006 ni bilo analitskih pregledov obsevanosti živil v fazi trženja.

3.7 Estonija

Skupaj je bilo analiziranih 10 vzorcev, od katerih nobeden ni bil obsevan.

Analizirana živila Število analiziranih vzorcev: 10 Uporabljena metoda CEN Rezultat: neobsevani Rezultat: obsevani, nepravilno označeni Začimbe 5 0 PSL, EN 13751 Čaj 5 0 PSL, EN 13751 Skupaj 10 0 Skupaj v % analiziranih vzorcev 100 0

3.8 Grčija

Skupaj so bili analizirani 3 vzorci, od katerih nobeden ni bil obsevan.

Analizirana živila Število analiziranih vzorcev: 3 Uporabljena metoda CEN Rezultat: neobsevani Rezultat: obsevani Zelišča in začimbe 2 0 EN 13751 (PSL) Čaj 1 0 EN 13751 (PSL) Skupaj 3 0 Skupaj v % analiziranih vzorcev 100 0

3.9 Španija

V Španiji leta 2006 ni bilo analitskih pregledov obsevanosti živil v fazi trženja.

3.10 Finska

Skupaj je bilo analiziranih 246 vzorcev. Analiziranih je bilo 158 vzorcev sušenih začimb in zelišč, od katerih je 19 vzorcev vsebovalo obsevane sestavine. Od 77 analiziranih vzorcev prehranskih dopolnil je 10 vsebovalo obsevane sestavine. Od 11 analiziranih vzorcev morskih proizvodov je 1 vseboval obsevane sestavine.

Noben od obsevanih proizvodov ni bil primerno označen, EU pa objektov, v katerih so bili ti proizvodi obsevani, ni odobrila.

Analizirana živila Število analiziranih vzorcev: 246 Uporabljena metoda CEN Rezultat: neobsevani Rezultat: obsevani, nepravilno označeni Sušene začimbe in zelišča 139 19 EN 13751; EN 1788 Dodatki k prehrani 67 10 EN 13751; EN 1788 Morski proizvodi 10 1 Skupaj 216 30 Skupaj v % analiziranih vzorcev 88 12

3.11 Francija

Skupaj je bilo analiziranih 216 vzorcev, od katerih je bilo 32 obsevanih in nepravilno označenih.

Analizirana živila Število analiziranih vzorcev: 216 Uporabljena metoda CEN Rezultat: neobsevani Rezultat: obsevani Zamrznjeno polžje meso 2 0 EN 1788 Sušene gobe 71 0 EN 1788 Zelenjavna prehranska dopolnila 11 5 EN 1788 Raki in mehkužci 45 24 EN 1788 Žabji kraki 3 2 EN 1788 Sušeno sadje 1 0 EN 1788 Začimbe in zelišča 16 0 EN 1788 Posušena zelenjava in njeni derivati 13 0 EN 1788 Drobno rdeče sadje in drugo jagodičje 4 0 EN 1788 Dehidrirani prigrizki iz azijskih rezancev 14 1 EN 1788 Škampi 10 0 EN 1788 Posušena naribana kokosova sredica 3 0 EN 1788 Čaj in zeliščni čaj 1 0 EN 1788 Skupaj 184 32 Skupaj v % analiziranih vzorcev 85 15

Pri 22 od skupaj 24 vzorcev rakov in mehkužcev, ki niso izpolnjevali zahtev, je šlo za vzorce repkov škampov istega proizvajalca.

3.12 Madžarska

Skupaj so bili analizirani 104 vzorci, od katerih sta bila 2 obsevana.

Analizirana živila Število analiziranih vzorcev: 104 Rezultat: neobsevani Rezultat: obsevani, nepravilno označeni Začimbe 80 1 Čaj 23 0 Prehranska dopolnila 1 1 Skupaj 102 2 Skupaj v % analiziranih vzorcev 98 2

3.13 Irska

Leta 2006 je bilo analiziranih 452 vzorcev, od katerih je bilo 13 obsevanih in nepravilno označenih.

Analizirana živila Število analiziranih vzorcev: 452 Uporabljena metoda CEN Rezultat: neobsevani Rezultat: obsevani, nepravilno označeni Rezanci 107 1 Za pregled: EN 13751, za potrditev: EN 1788 Omake in juhe 10 0 Začimbne mešanice/mesne juhe 38 3 Zelišča in začimbe 220 8 Kave in čaji (vključno z zeliščnimi čaji) 43 0 Semena 13 0 Žita, pekovski izdelki in kvas 8 0 Prehranska dopolnila/vitamini 9 1 Sadje in zelenjava 1 0 Razno 3 0 Skupaj 439 13 Skupaj v % analiziranih vzorcev 97 % 3 %

3.14 Italija

Skupaj je bilo analiziranih 66 vzorcev, od katerih nobeden ni bil obsevan.

Analizirana živila Število analiziranih vzorcev: 66 Uporabljena metoda CEN Rezultat: neobsevani Rezultat: obsevani, nepravilno označeni Začimbe, zelišča in rastlinski ekstrakti 66 0 EN 13784 Skupaj 66 0 Skupaj v % analiziranih vzorcev 66 0

3.15 Latvija

Ta država članica ni predložila nobenih informacij o rezultatih pregledov na trgu.

3.16 Litva

Skupaj je bilo analiziranih 30 vzorcev, od katerih je bil 1 obsevan.

Analizirana živila Število analiziranih vzorcev: 30 Uporabljena metoda CEN Rezultat: neobsevani Rezultat: obsevani Začimbe in zelišča 7 0 LST EN 13783:2004 Čaj 22 1 LST EN 13783:2004 Skupaj 29 1 Skupaj v % analiziranih vzorcev 100 3

3.17 Luksemburg

Skupaj je bilo analiziranih 20 vzorcev, od katerih nobeden ni bil obsevan.

Analizirana živila Število analiziranih vzorcev: 20 Uporabljena metoda CEN Rezultat: neobsevani Rezultat: obsevani Začimbe 15 0 EN 1788 Sušeno sadje 1 0 EN 1788 Čaj 4 0 EN 1788 Skupaj 20 0 Skupaj v % analiziranih vzorcev 100 0

3.18 Malta

Ta država članica ni predložila nobenih informacij o rezultatih pregledov na trgu.

3.19 Nizozemska

Ta država članica ni predložila nobenih informacij o rezultatih pregledov na trgu.

3.20 Poljska

Skupaj je bilo analiziranih 139 vzorcev, od katerih sta bila 2 obsevana in nepravilno označena.

Analizirana živila Število analiziranih vzorcev: 139 Uporabljena metoda CEN Rezultat: neobsevani Rezultat: obsevani, nepravilno označeni Sušena zelišča, začimbe in zelenjavne začimbne mešanice 51 2 EN 1786; EN 1787; EN 1788 Krompir 3 0 EN 1786; EN 1787; EN 1788 Čebula in česen 21 0 EN 1786; EN 1787; EN 1788 Perutnina 1 0 EN 1786; EN 1787; EN 1788 Neoluščeni orehi 34 0 EN 1786; EN 1787; EN 1788 Kozice, ribe 22 0 EN 1786; EN 1787; EN 1788 Sveže sadje 7 0 EN 1786; EN 1787; EN 1788 Skupaj 137 2 Skupaj v % analiziranih vzorcev 99 1

3.21 Portugalska

Ta država članica ni predložila nobenih informacij o rezultatih pregledov na trgu.

3.22 Švedska

V letu 2006 je bilo z metodo CEN EN 1784 analiziranih 8 vzorcev, predvsem perutnine. Noben vzorec ni bil obsevan.

3.23 Slovaška

Skupaj je bilo analiziranih 37 vzorcev, od katerih nobeden ni bil obsevan.

Analizirana živila Število analiziranih vzorcev: 37 Uporabljena metoda Rezultat: neobsevani Rezultat: obsevani Pistacija, različne vrste oreščkov 18 0 GC Sir 17 0 GC Raca 2 0 GC Skupaj 37 0 Skupaj v % analiziranih vzorcev 100 0

3.24 Slovenija

V letu 2006 je bilo analiziranih 40 vzorcev. 3 vzorci prehranskih dopolnil so bili obsevani.

Analizirana živila Število analiziranih vzorcev: 40 Uporabljena metoda CEN Rezultat: neobsevani Rezultat: nejasni Rezultat: obsevani Začimbe in zelišča 10 0 0 EN 13751 Prehranska dopolnila 8 4 3 EN 1788; EN 13751 Sušene mešanice za juho 10 5 0 EN 1788; EN 13751 Skupaj 28 9 3 Skupaj v % analiziranih vzorcev 70 22,5 7,56

3.25 Združeno kraljestvo

Po podatkih Agencije za živilske standarde so lokalni pristojni organi Združenega kraljestva leta 2006 odvzeli vzorce 530 proizvodov in jih analizirali s standardiziranimi testi za ugotavljanje obsevanosti živil. 49 (devet odstotkov) od 530 vzorcev je bilo obsevanih. Vzorci, opredeljeni kot „nejasni“, so bili z metodo CEN EN 13751:2002 opredeljeni kot vmesni vzorci, zato niso bili naprej analizirani; ali pa so bili to vzorci z „nizko občutljivostjo“, pri katerih frakcija mineralnih zrn ni bila zadostna za izvedbo natančne analize.

Analizirana živila Število analiziranih vzorcev: 530 Uporabljena metoda Rezultat: neobsevani Rezultat: nejasni Rezultat: obsevani Sušena zelišča, začimbe in zelenjavne začimbne mešanice 253 22 20 EN 13751; EN 1778 Kuskus in posušena zelišča 3 0 0 Sušene mešanice za juho 10 2 0 Rezanci in posušena zelišča 64 6 7 Riž in posušena zelišča 3 1 0 Testenine in posušena zelišča 2 0 0 Omake (tekoče/zamrznjene) 14 1 Sušeno sadje 5 0 0 Zelenjava, vključno s čebulo 9 0 0 Čaji 11 1 6 Olje 4 0 0 Ribe/morski sadeži, tj. mehkužci, kozice 4 0 0 Prehranska dopolnila 52 9 16 Razno 5 0 0 Skupaj 439 42 49 Skupaj v % analiziranih vzorcev 83 8 9

3.26 Povzetek za EU

V naslednji preglednici so povzeti analizirani vzorci in rezultati za vso EU:

Država članica Število neobsevanih vzorcev Število obsevanih vzorcev % obsevanih in nepravilno označenih vzorcev AT 138 0 0 BE 99 1 1 CY NAC NAC NAC CZ 111 4 3,5 DE 4 066 71 1,6 DK NAC NAC NAC EE 10 0 0 EL 3 0 0 ES NAC NAC NAC FI 216 30 12 FR 184 32 15 HU 102 2 2 IE 439 13 3 IT 66 0 0 LV NI NI NI LT 29 1 3 LU 20 0 0 MT NI NI NI NL NI NI NI PL 137 2 1 PT NI NI NI SE 8 0 0 SK 37 0 0 SI 28 (9) 3 8 UK 439 (9) 49 9 Skupaj 6 134 203 3,3 NI : Država članica ni posredovala informacij. NAC : Leta 2006 ni bilo analitskih pregledov.

4. SKLEPI

4.1 Rezultati pregledov objektov za ionizirajoče obsevanje

Z Direktivo 1999/2/ES so države članice obvezane, da Komisiji predložijo rezultate pregledov objektov za obsevanje, skupine in količine obsevanih živil ter uporabljene doze obsevanja.

Leta 2006 so bili objekti za obsevanje odobreni v 10 državah članicah.

Vseh 10 držav članic je predložilo zahtevane informacije v zvezi s skupinami obsevanih živil.

V Evropski uniji je bilo leta 2006 obsevanih 15 058 ton živil.

4.2 Rezultati pregledov v fazi trženja proizvodov

Leta 2006 je 18 držav članic izvedlo analitske preglede in predložilo zahtevane podatke. Tri države članice so Komisijo obvestile, da v obdobju, ki ga zajema to poročilo, niso izvedle analitskih pregledov.

Predložene informacije kažejo, da je bilo v letu 2006 nezakonito obsevanih in/ali nepravilno označenih 3,3 % vzorcev.

Kršitve so po skupinah proizvodov razporejene neenakomerno. Na splošno je bilo ugotovljeno, da so proizvodi na trgu, ki v najmanjši meri izpolnjujejo zahteve, prehranska dopolnila (v Nemčiji, na Finskem in v Združenem kraljestvu) ter juhe in omake (v Nemčiji). Število obsevanih „prigrizkov iz azijskih rezancev“ se je v Nemčiji bistveno zmanjšalo (s 37 % v letu 2005 na 5 % v letu 2006).

Komisija pričakuje, da bodo države članice še naprej izvajale nadzor nad temi proizvodi in ustrezno ukrepale.

Razlike med državami članicami v zvezi z rezultati nadzora je mogoče delno pojasniti z izbiro vzorcev in uspešnostjo uporabljenih analitskih metod.

4.3 Rok za predložitev rezultatov pregledov za poročilo za leto 2007

Rok, do katerega se Komisiji predložijo rezultati pregledov v letu 2007, kakor je določeno v členu 7(3) Direktive 1999/2/ES, je 30. junij 2008.

(1) UL L 66, 13.3.1999, str. 16.

(2) http://europa.eu.int/comm/food/food/biosafety/irradiation/index_en.htm

(3) UL C 187, 7.8.2003, str. 13.

(4) UL L 66, 13.3.1999, str. 24.

(5) UL C 112, 12.5.2006, str. 6.

(6) Proizvodi, namenjeni za izvoz v tretje države.

(7) Posušena stisnjena zelišča.

(8) Obsevana mešanica začimb.

(9) Slovenija in Združeno kraljestvo sta 9 oziroma 42 vzorcev opredelila kot nejasnih.